PMIndiaData/PMIndiaSum huggingface dataset:
भारत आणि ब्राझील यांच्यातल्या गुंतवणूक सहकार्य आणि सुविधा कराराला केंद्रीय मंत्रिमंडळाची मंजूरी

भारत आणि ब्राझील यांच्यातल्या गुंतवणूक सहकार्य आणि सुविधा करारावर स्वाक्षऱ्या करायला आणि त्याला मान्यता द्यायला, पंतप्रधान नरेंद्र मोदी यांच्या अध्यक्षतेखाली आज नवी दिल्लीत झालेल्या केंद्रीय मंत्रिमंडळाच्या बैठकीत मंजूरी देण्यात आली. या करारामुळे दोन्ही देशातला गुंतवणुकीचा ओघ वाढणार आहे. हा करार, ब्राझीलमधल्या गुंतवणूकदारांना भारतात गुंतवणूक करायला तर भारतातल्या गुंतवणूकदारांना ब्राझीलमध्ये गुंतवणूक करायला योग्य त्या सुविधा पुरवणार आहे.गुंतवणूकदारांना, गुंतवणुकीसाठी पोषक वातावरण पुरवून त्यांचा आत्मविश्वास वाढायला यामुळे मदत होणार आहे. ब्राझीलमधल्या गुंतवणूकदारांना, थेट परकीय गुंतवणुकीसाठी, भारत हे अग्रक्रमांचे ठिकाण व्हायलाही मदत होणार आहे.
पंतप्रधान नरेंद्र मोदी यांनी माजी पंतप्रधान राजीव गांधी यांच्या स्मृतिदिनानिमित्त त्यांना अर्पण केली श्रद्धांजली

पंतप्रधान नरेंद्र मोदी यांनी माजी पंतप्रधान राजीव गांधी यांच्या स्मृतिदिनानिमित्त त्यांना श्रद्धांजली अर्पण केली आहे. ट्विटर संदेशात पंतप्रधान म्हणतात, "आपले माजी पंतप्रधान श्री. राजीव गांधी यांच्या स्मृतिदिनानिमित्त त्यांना श्रद्धांजली."
सामाजिक कार्यकर्त्या पूर्णिमाबेन पकवासा यांच्या  निधनाबद्दल पंतप्रधानांना खेद

पंतप्रधान नरेंद्र मोदी यांनी सामाजिक कार्यकर्त्या पूर्णिमाबेन पकवासा यांच्या निधनाबद्दल दु:ख व्यक्त केले आहे. “पूर्णिमाबेन पकवासा यांच्या निधनाचे वृत्त ऐकून दु:ख झाले. त्या एक अद्‌भुत व्यक्तिमत्त्व होत्या. ज्यांनी आदिवासी मुलींच्या शिक्षणासाठी असाधारण कार्य केले. पूर्णिमाबेन दीर्घायुषी होत्या, वयाच्या 103 व्या वर्षी त्या आपल्याला सोडून गेल्या. जेव्हा जेव्हा मी सापुताऱ्याला जायचो, तेव्हा त्यांच्याशी झालेल्या भेटी मला आठवतात. दिवंगत पूर्णिमाबेन यांची कन्या सोनल मानसिंग यांच्याशी मी बोललो आणि माझ्या शोकसंवेदना व्यक्त केल्या” असे पंतप्रधान म्हणाले.
बैसाखी निमित्त पंतप्रधानांच्या देशवासियांना शुभेच्छा

नवी दिल्ली, 14 एप्रिल 2022 पंतप्रधान नरेंद्र मोदी यांनी बैसाखीच्या विशेष प्रसंगी देशवासियांना शुभेच्छा दिल्या आहेत. ट्विट संदेशामध्ये पंतप्रधान म्हणाले; "सर्वांना बैसाखीच्या हार्दिक शुभेच्छा. हा सण आपल्या जीवनात आनंदाची आणि कल्याणाची भावना वृद्धिंगत करो अशी मी प्रार्थना करतो. सर्वांना यश आणि समृद्धी लाभो."
बिहार दिवसानिमित्त पंतप्रधानांच्या बिहारच्या नागरिकांना शुभेच्छा

बिहार दिवसानिमित्त पंतप्रधान नरेंद्र मोदी यांनी बिहारच्या जनतेला शुभेच्छा दिल्या आहेत. “बिहारमधल्या माझ्या सर्व बंधू-भगिनींना बिहार दिनाच्या शुभेच्छा! ऐतिहासिक काळापासून, बिहारने देशाच्या प्रगतीत दिलेले योगदान अतिशय मौल्यवान आणि महत्त्वाचे ठरले आहे”. असे पंतप्रधानांनी आपल्या संदेशात म्हटले आहे.
आंध्र प्रदेशच्या स्थापना दिनानिमित्त पंतप्रधानांनी आंध्रच्या जनतेला शुभेच्छा दिल्या

पंतप्रधान नरेंद्र मोदी यांनी आंध्र प्रदेशच्या स्थापना दिनानिमित्त तेथील जनतेला शुभेच्छा दिल्या आहेत. एका ट्विटमध्ये पंतप्रधान म्हणाले; "आंध्र प्रदेशातील माझ्या बंधू-भगिनींना राज्य स्थापना दिनानिमित्त शुभेच्छा. आंध्र प्रदेशचे लोक त्यांचे कौशल्य, निर्धार आणि दृढतेसाठी ओळखले जातात. म्हणूनच ते अनेक क्षेत्रात यशस्वी आहेत. आंध्र प्रदेशातील लोक नेहमी आनंदी, निरोगी आणि यशस्वी राहो.
सायबर सुरक्षा कराराची केंद्रीय मंत्रिमंडळाच्या बैठकीत दिली माहिती

पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत इंडियन कॉम्प्युटर इमर्जन्सी रिस्पॉन्स टीम भारत (सीईआरटी) आणि सीईआरटी-यू.के. यांच्या दरम्यान सायबर सुरक्षाविषयक झालेल्या कराराची माहिती देण्यात आली. भारत आणि इंग्लंड यांच्या दरम्यान 20 मे 2016 रोजी या सामंजस्य करारावर स्वाक्षरी करण्यात आल्या आहेत. या करारामुळे सायबर सुरक्षेविषयी त्याचबरोबर सायबर गुन्हयांना आळा घालण्यासाठी, उपाय योजण्यासाठी उभय देश आपल्याकडील माहिती, ज्ञानाची देवाण-घेवाण करु शकणार आहेत. नोव्हेंबर 2015 मध्ये पंतप्रधान नरेंद्र मोदी यांनी इंग्लंडला भेट दिली होती. त्यावेळी त्यांनी सायबर हल्ले, सायबर गुन्हे त्यापासून करावयाची सुरक्षात्मक उपाय योजना याविषयीच्या तंत्रज्ञानाची देवाण-घेवाण उभय राष्ट्रांमध्ये करण्याबाबत चर्चा केली होती. सीईआरटी-भारताने यापूर्वी आणखी सात देशांशी सायबर सुरक्षाविषयक सामंजस्य करार केले आहेत. त्यामध्ये कोटिया, कॅनडा, ऑस्ट्रेलिया, मलेशिया, सिंगापूर, जपान आणि उझबेकिस्तान यांचा समावेश आहे. परराष्ट्र व्यवहार मंत्रालयानेही सायबर सुरक्षेविषयी शांघाय सहकार्य संघटनेशी करार केला आहे
चला, आपल्या तरुणाईला खेळाच्या मैदानावर चमकण्यासाठी प्रेरित करत राहूया  : पंतप्रधान

चला आपल्या तरुणाईला खेळाच्या मैदानावर चमकण्यासाठी प्रेरित करत राहूया, असे पंतप्रधान नरेंद्र मोदी यांनी म्हटले आहे. दूरदर्शनवरील वृत्ताच्या ट्विटला उत्तर देताना पंतप्रधान म्हणाले; “ही बातमी तुम्हाला आनंद देईल. चला, आपल्या तरुणाईला प्रेरणा देऊया.“
तीन वेळा तलाक विषयी सर्वोच्च न्यायालयाने दिलेल्या निर्णयाचे पंतप्रधानांकडून स्वागत

तीन वेळा तलाकविषयी सर्वोच्च न्यायालयाने आज दिलेल्या निर्णयाचे पंतप्रधान नरेंद्र मोदी यांनी स्वागत केले आहे. आज न्यायालयाने ऐतिहासिक निकाल दिला आहे, असे मत व्यक्त करुन पंतप्रधान मोदी म्हणाले, यामुळे मुस्लिम महिलांना समानतेचा हक्क मिळणार आहे. तसेच महिला सक्षम होण्यासाठी निकाल परिणाम होणार आहे. “सन्माननीय सर्वोच्च न्यायालयाने तीन वेळा तलाकविषयी ऐतिहासिक निकाल दिला आहे. महिला सक्षमीकरणासाठी महत्वपूर्ण पावले उचलण्यासाठी आणि मुस्लिम महिलांना समानता मिळण्यासाठी हा निकाल महत्वाचा ठरणार आहे”, असे पंतप्रधान मोदी म्हटले आहे.
कॅप्टन जय नारायण प्रसाद निशाद यांच्या निधनाबद्दल पंतप्रधानांकडून शोक व्यक्त

कॅप्टन जय नारायण प्रसाद निशाद यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे. “कॅप्टन जय नारायण प्रसाद निशाद यांच्या निधनाच्या वृत्ताने, मला अतिशय दु:ख झाले आहे. निशाद यांनी दीर्घकाळ देशाची सेवा केली. बिहारच्या प्रगतीसाठी त्यांनी घेतलेले परिश्रम कौतुकास्पद आहेत. विशेषत: गरीबांच्या उन्नतीसाठी त्यांनी केलेल्या प्रयत्नांचे कायमच स्मरण केले जाईल. त्यांचे कुटुंबीय आणि समर्थकांप्रती मी माझ्या शोकसंवेदना व्यक्त करतो”, असे पंतप्रधानांनी म्हटले आहे.
बॅडमिंटनपटू किदांबि  श्रीकांतचे  पंतप्रधानांतर्फे  अभिनंदन

भारतीय बॅडमिंटनपटू किंदाबि श्रीकांतच्या ऑस्ट्रेलियन खुल्या सुपर मालिका स्पर्धेतील विजयाबद्दल पंतप्रधान नरेंद्र मोदी यांनी त्याचे अभिनंदन केले. “ ऑस्ट्रेलियन खुल्या सुपर सिरिज स्पर्धेतील किदांबि श्रीकांत याच्या विजयाचा आम्हाला अभिमान आहे. मी त्याचे आणखी एका विजयाबद्दल अभिनंदन करतो” असे पंतप्रधान म्हणाले .
श्रीदेवी निधन –पंतप्रधानांनी व्यक्त केलं दु:ख

पंतप्रधान नरेंद्र मोदी यांनी चित्रपट अभिनेत्री श्रीदेवी यांच्या अकस्मात निधनाबद्दल दु:ख व्यक्त केले आहे. ‘विख्यात अभिनेत्री श्रीदेवी यांच्या आकस्मिक निधनामुळे खूप दु:ख झाले. त्या चित्रपट सृष्टीतल्या बुजुर्ग होत्या, ज्यांच्या प्रदीर्घ कारकिर्दीत वैविध्यपूर्ण भूमिका आणि अविस्मरणीय कामगिरीचा समावेश होता. या दु:खद प्रसंगी त्यांचे कुटुंबिय आणि चाहत्यांसोबत माझ्या संवेदनाआहेत. त्यांच्या आत्म्याला शांती लाभो!’
जीईएम (GeM) मंचावर उत्पादने प्रदर्शित करणाऱ्यांची  पंतप्रधानांनी केली प्रशंसा

जीईएम (GeM) मंचावर उत्पादने प्रदर्शित करणाऱ्या विक्रेत्यांची पंतप्रधान नरेंद्र मोदी यांनी प्रशंसा केली आहे. जीईएम मंचाने 29 नोव्हेंबर 2022 पर्यंत 2022-2023 या आर्थिक वर्षासाठी 1 लाख कोटी रुपये एकूण विक्री मूल्याचा टप्पा ओलांडला आहे. केंद्रीय मंत्री पियूष गोयल यांच्या ट्विटला प्रतिसाद देताना पंतप्रधानांनी ट्विट केले; छान बातमी! @GeM_India गेमचेंजर असून भारताचा उद्योजकीय उत्साह आणि पारदर्शकता यातून दिसून येते. जे या मंचावर आपली उत्पादने प्रदर्शित करत आहेत त्या सर्वांची मी प्रशंसा करतो आणि इतरांनाही अशाप्रकारे आपली उत्पादने प्रदर्शित करण्याचे आवाहन करतो.”
इंडोनेशियाच्या राष्ट्राध्यक्षपदी पुर्ननिवडून आलेल्या जोको विडोडो यांचे केले पंतप्रधानांनी अभिनंदन

पंतप्रधान नरेंद्र मोदी यांनी इंडोनेशियाचे राष्ट्राध्यक्ष म्हणून पुर्ननिवडून आलेल्या जोको विडोडो यांचे अभिनंदन केले. “अध्यक्ष @ जोकोवि यांचे इंडोनेशियाचे राष्ट्राध्यक्ष म्हणून दुसऱ्यांदा निवडून आल्याबद्दल मन:पूर्वक अभिनंदन. इंडोनेशिया हा भारताचा सागरी शेजारी मित्र आहे. मला पूर्ण विश्वास आहे की, त्यांच्या नेतृत्वाखाली आमची मित्रत्वाची भागीदारी आणि एकत्रित धोरणात्मक भागीदारी भविष्यातही कायम राहील.” असे पंतप्रधान म्हणाले.
दिल्लीचे पोलिस आयुक्त बीएस बस्सी यांना पंतप्रधानांनी बोलावले, राजधानीतल्या वाढत्या गुन्हेगारीबद्दल चिंता व्यक्त

पंतप्रधान नरेंद्र मोदी यांनी आज दिल्लीचे पोलिस आयुक्त बी.एस बस्‍सी यांना बोलावून राजधानीतल्या गुन्हेगारीच्या वाढत्या प्रमाणाबद्दल चिंता व्यक्त केली. नुकत्याच झालेल्या नुकसानकारक घटनांची जलदगतीने चौकशी करुन दोषींवर कारवाई करण्याचे आवाहन त्यांनी पोलिस आयुक्तांना केले. केंद्रीय गृहसचिव एल. सी. गोयल यांच्याशीही पंतप्रधानांनी दूरध्वनीवरुन चर्चा केली. राजधानीतल्या वाढत्या गुन्हेगारीकडे लक्ष देऊन महिला सुरक्षिततेची खातरजमा करावी असे पंतप्रधानांनी गृहसचिवांना सांगितले आहे.
माजी पंतप्रधान श्री राजीव गांधी यांना पंतप्रधानांनी त्यांच्या जयंतीनिमित्त वाहिली आदरांजली

पंतप्रधान नरेंद्र मोदी यांनी माजी पंतप्रधान राजीव गांधी यांना त्यांच्या जयंतीनिमित्त आदरांजली वाहिली आहे. आपल्या ट्विटरसंदेशामध्ये पंतप्रधान म्हणाले; ” आपले माजी पंतप्रधान श्री राजीव गांधी यांना त्यांच्या जयंतीनिमित्त विनम्र अभिवादन.”
पाकिस्तानचे पंतप्रधान नवाझ शरीफ यांच्या जन्मदिनानिमित्त पंतप्रधानांकडून शुभेच्छा

पंतप्रधान नरेंद्र मोदी यांनी पाकिस्तानचे पंतप्रधान नवाझ शरीफ यांना जन्मदिनानिमित्त शुभेच्छा दिल्या आहेत. “पाकिस्तानचे पंतप्रधान नवाझ शरीफ यांना वाढदिवसाच्या शुभेच्छा. त्यानां उत्तम आरोग्य आणि दीर्घयुष्य लाभो, ही प्रार्थना” असे पंतप्रधानांनी म्हटले आहे.
पंतप्रधान नरेंद्र मोदी यांनी आज बाली येथे जी-20 शिखर परिषदेदरम्यान ऑस्ट्रेलियाच्या पंतप्रधानांची घेतली भेट

नवी दिल्ली, 16 नोव्हेंबर 2022 पंतप्रधान नरेंद्र मोदी यांनी आज बाली येथे जी-20 शिखर परिषदेदरम्यान ऑस्ट्रेलियाचे पंतप्रधान अँथनी अल्बानीज यांची भेट घेतली. सर्वसमावेशक धोरणात्मक भागीदारीअंतर्गत दोन देशांमध्ये असलेल्या उत्कृष्ट संबंधांबद्दल तसेच दोन देशांत नियमितपणे होत असलेल्या उच्चस्तरीय संवादाबद्दल दोन्ही नेत्यांनी समाधान व्यक्त केलं. संरक्षण, व्यापार, शिक्षण, स्वच्छ ऊर्जा आणि जनतेचे जनतेशी असलेले संबंध यासह विविध क्षेत्रातील सहकार्य अधिक दृढ करण्याच्या दिशेने सुरू असलेल्या प्रयत्नांचा त्यांनी आढावा घेतला. शिक्षणाच्या प्रामुख्याने उच्च शिक्षण, व्यावसायिक शिक्षण, प्रशिक्षण आणि क्षमता निर्मिती या क्षेत्रात संस्थात्मक भागीदारी या विषयीदेखील बैठकीत चर्चा झाली. परस्पर हिताच्या प्रादेशिक आणि जागतिक विषयांवरही दोघांनी विचारविनिमय केला. त्यात भारत- प्रशात क्षेत्रातील स्थैर्य आणि शांतता, हवामान बदलाशी संबंधित मुद्दे आणि भारताला मिळालेले जी-20 गटाचे अध्यक्षपद याबद्दल दोन्ही नेत्यांनी भूमिका मांडल्या. अल्बानीज यांचे लवकरात लवकर भारतात स्वागत करण्यासाठी मोदी उत्सुक आहेत.
मेक्सिकोच्या परराष्ट्र मंत्र्यांनी पंतप्रधानांची भेट घेतली

मेक्सिकोच्या पररराष्ट्र मंत्री क्लॉडीया रुईज-मैसियू यांनी आज पंतप्रधान नरेंद्र मोदी यांची भेट घेतली. त्या दोन दिवसांच्या द्विपक्षीय दौऱ्यासाठी भारतात आल्या आहेत. या भेटीच्या वेळी पंतप्रधानांनी सप्टेंबर 2015 मध्ये न्यूयॉर्क येथे “यूएनजीए” परिषदेच्या वेळी मेक्सिकोचे राष्ट्राध्यक्ष नीटो यांच्या सोबत झालेल्या बैठकीचा उल्लेख केला. पंतप्रधानांनी ऊर्जा, नवनिर्माण, शहरी आणि नागरी विकास पायाभूत सुविधा विकास, विज्ञान आणि तंत्रज्ञान, अवकाश, कृषी, आरोगय आणि पारंपरिक औषध या क्षेत्रांसह अनेक क्षेत्रात द्विपक्षीय सहकार्य मजबूत करण्यावर विशेष भर दिला. मेक्सिकोच्या परराष्ट्र मंत्र्यांनी सर्व क्षेत्रांमध्ये भारता सोबत द्विपक्षीय संबंध अधिक मजबूत करण्यात स्वारस्य दर्शवले. त्यांनी मेक्सिकोच्या राष्ट्राध्यक्षांच्या वतीने पंतप्रधान मोदी यांना मेक्सिको भेटीचे निमंत्रण दिले.
स्वामी दयानंद सरस्वती यांच्या जयंतीनिमित्त पंतप्रधानांची त्यांना आदरांजली

पंतप्रधान नरेंद्र मोदी यांनी स्वामी दयानंद सरस्वती यांच्या जयंतीनिमित्त त्यांना आदरांजली वाहिली. पंतप्रधान म्हणाले “स्वामी दयानंद सरस्वती यांच्या जयंतीनिमित्त त्यांना शतश: प्रणाम.” पंतप्रधान म्हणाले की दयानंद सरस्वती यांनी शिक्षण क्षेत्रात महत्त्वपूर्ण योगदान दिले आहे. सामाजिक सुधारणांवर त्यांनी भर दिल्यामुळे ते त्यांच्या काळाच्या पुढचे व्यक्तिमत्व बनले.
पंतप्रधानांनी एन. रंगास्वामीजी यांचे पुदुच्चेरीचे मुख्यमंत्री म्हणून शपथ घेतल्याबद्दल केले अभिनंदन

नवी दिल्ली, 7 मे 2021 पंतप्रधान नरेंद्र मोदी यांनी एन. रंगास्वामीजी यांचे पुदुच्चेरीच्या मुख्यमंत्रिपदाची शपथ घेतल्याबद्दल अभिनंदन केले आहे. आपल्या ट्विटर संदेशात पंतप्रधान म्हणालेः “पुदुच्चेरीच्या मुख्यमंत्रिपदाची शपथ घेतल्याबद्दल मी एन. रंगास्वामीजी यांचे अभिनंदन करतो. पुढील कार्यकाळासाठी शुभेच्छा.”
जम्मू आणि काश्मीर नागरी सेवा (विकेंद्रीकरण आणि भरती )कायद्याशी संबंधित  जम्मू आणि काश्मीर पुनर्रचना (राज्य कायद्यांचे रूपांतर ) दुसरा आदेश २०२० जारी करण्यासाठी केंद्रीय मंत्रिमंडळाची मंजुरी

जम्मू आणि काश्मीर पुनर्रचना कायदा २०१९ अंतर्गत, जम्मू आणि काश्मीर पुनर्रचना (राज्य कायद्यांचे रूपांतर ) दुसरा आदेश २०२० जारी करण्यासाठी , पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत पूर्वलक्षी प्रभावाने मंजुरी देण्यात आली. जम्मू-काश्मीर नागरी सेवा (विकेंद्रीकरण आणि भरती) अधिनियम (२०१० चा कायदा क्रमांक XVI) अंतर्गत जम्मू-काश्मीरच्या केंद्रशासित प्रदेशातील सर्व स्तरावरील नोक-यांसाठी अधिवास स्थिती लागू होण्यासाठी या आदेशाद्वारे सुधारणा करण्यात आली आहे. हा आदेश जम्मू आणि काश्मीरच्या केंद्रशासित प्रदेशातील सर्व पदांवर रोजगारासाठी निर्दिष्ट अधिवास निकष लागू करेल.
” व्यवसाय सुलभीकरण एक आव्हान”चे पंतप्रधानांच्या हस्ते उदघाटन; उद्योग प्रतिनिधींच्या क्रॉस सेशनला संबोधन

नवी दिल्ली येथील लोक कल्याण मार्ग येथे आयोजित कार्यक्रमात आज पंतप्रधान नरेंद्र मोदी यांनी, ”व्यवसाय सुलभीकरण -एक आव्हान” चे उदघाटन केले. सरकारी प्रक्रियेत सुधारणा करण्यासाठी आर्टिफिशियल इंटेलिजेंस, इंटरनेट ऑफ थिंग्ज, डेटा विश्लेषण, ब्लॉकचेन आणि इतर तंत्रज्ञान युगावर आधारीत नाविन्यपूर्ण कल्पनांना आमंत्रित करणे हा या आव्हानाचा उद्देश आहे. ग्रँड चॅलेंजसाठी स्टार्टअप इंडिया पोर्टल आहे. ”या प्रसंगी संमेलनास संबोधित करताना, पंतप्रधानांनी उद्योजक प्रतिनिधी आणि इतर सर्व उपस्थित मंडळींचे, "व्यवसाय सुलभिकारणा च्या हेतूने(ईओडीबी), जागतिक पातळीवरील मानांकनात भारताच्या क्रमवारीत सुधारणा करण्याच्या प्रयत्नांसाठी कौतुक केले. पंतप्रधान म्हणाले की, जागतिक पातळीवरील सर्वोच्च ५० च्या मानांकनात भारताला स्थान मिळावे यासाठी सर्व प्रथम जेंव्हा त्यांनी व्यवसायातील सुलभीकरणाचा दृष्टिकोन लोकांसमोर ठेवला तेंव्हा त्यावर कोणीही विश्वास ठेवला नाही परंतु फक्त गेल्या चार वर्षातील प्रगती आता लोक बघू शकत आहेत. त्यांनी भारताने एकदम ६५ अंकांची झेप घेतल्याचे सांगितले. ते म्हणाले की, दक्षिण आशियामध्ये भारत प्रथम क्रमांकावर आहे आणि पहिल्या ५० मध्ये येण्यासाठीकाही टप्पेच दूर आहे. पंतप्रधान पुढे म्हणाले की, व्यवसाय सुलभीकरणातील यशासाठी केंद्र आणि राज्य सरकारने सहकारिता , स्पर्धात्मकतेच्या भावनेने एकत्रित काम केले आहे. पंतप्रधानांनी सांगितले की केंद्र सरकारने धोरण संचालित शासन आणि अंदाजयोग्य पारदर्शक धोरणांवरील ताण कमी केला आहे . पंतप्रधान म्हणाले की, केंद्र सरकारने हाती घेतलेल्या सुधारणा प्रकल्पांचा उद्देश हा सर्वसामान्य जनतेचे राहणीमान सुधारावे असाहि आहे.ते म्हणाले, आज लहान उद्योजक व्यवसाय अधिक सुलभतेने करू शकतात.वीज जोडण्यासारखे साधे काम सोपे झाले आहे. गेल्या चार वर्षांत 1400 पुरातन कायद्यांची विल्हेवाट लावली गेली आहे. व्यावसायिक विवादांचे निराकरण करण्यासाठी लागणारा वेळ आणि आयात केलेल्या वस्तूसाठी लागणारा वेळ यासारख्या क्षेत्रात नाट्यमय कपात केली गेली आहे. त्यांनी इतर अनेक क्षेत्र सूचीबद्ध केले जात असून यात मोठ्या सुधारणा केल्या गेल्या आहेत असे सांगितले. ५९ मिनिटांमध्ये एक कोटी रुपयांचे कर्ज एम.एसएमई सेक्टरसाठी मंजूर करण्याच्या प्रयत्नांचाही त्यांनी उल्लेख केला. पंतप्रधान म्हणाले की आयएमएफ आणि मूडीजसारख्या संस्था आज भारताच्या भविष्याबद्दल आत्मविश्वास आणि आशावादी आहेत. पंतप्रधानांनी सांगितले की, शक्य तितक्या कमी वेळात भारताला 5 ट्रिलियन डॉलर्सची अर्थव्यवस्था बनविण्याचा हेतू आहे. अर्थव्यवस्थेच्या प्रत्येक क्षेत्रात सुधारणा करणे आवश्यक असून, केंद्र सरकार एका औद्योगिक धोरणावर काम करीत आहे, जे सध्याच्या वास्तविक परिस्थितीवर नवीन भारताच्या उद्योजकांच्या नाविन्यपूर्ण दृष्टीकोनातून प्रतिबिंबित होईल. ईओडीबी रँकिंगमधील सर्वोच्च 50 स्थानांच्या उद्दीष्टांच्या प्राप्तीसाठी एकाच दिशेने काम करण्यास एकत्रित करण्यात आले आहे. पंतप्रधान म्हणाले की, कार्य प्रक्रियेतील मानवी हस्तक्षेप कमी करणे, आणि आधुनिक तंत्रज्ञान व डिजिटल तंत्रज्ञान अंगीकारणे अपेक्षित आहे . यानंतर पुढे सरकारतर्फे अशा प्रकारच्या आधुनिक डिजिटल, तंत्रज्ञानात्मक कार्य संस्कृतीला धोरणात्मक प्रोत्साहन देण्यात येईल. असेही पंतप्रधान म्हणाले.
पंतप्रधान नरेंद्र मोदी आणि कंबोडियाचे पंतप्रधान महामहीम समदेक अक्का मोहा सेना पदेई टेको हूण सेन,यांच्यात दूरध्वनीवरून चर्चा

पंतप्रधान नरेंद्र मोदी यांनी आज कंबोडियाचे पंतप्रधान महामहीम समदेक अक्का मोहा सेना पदेई टेको हूण सेन यांच्याशी दूरध्वनीवरून चर्चा केली. दोन्ही नेत्यांनी कोविड-19 महामारीवर चर्चा केली. एकमेकांच्या देशात नोकरी करणाऱ्या नागरिकांना मदत करण्यासाठी आणि त्यांना मायदेशात परत यायला मदत करण्यासाठी यापुढेही सहकार्य सुरू ठेवायला त्यांनी सहमती दर्शविली. पंतप्रधानांनी आसियानचा महत्वपूर्ण सदस्य आणि भारताबरोबर सामायिक सभ्यता आणि सांस्कृतिक संबंध असलेल्या कंबोडियाशी विद्यमान संबंध आणखी दृढ करण्यासाठी भारत वचनबद्ध असल्याचे सांगितले. दोन्ही नेत्यांनी आयटीईसी योजनेंतर्गत क्षमता निर्माण कार्यक्रम आणि मेकॉंग-गंगा सहकार्य आराखड्याअंतर्गत त्वरित परिणाम प्रकल्पांसह दोन्ही देशांमधील मजबूत विकास भागीदारीचा आढावा घेतला. कंबोडियाच्या पंतप्रधानांनी सांगितले कि कंबोडियासाठी भारताबरोबरचे संबंध अधिक महत्वाचे आहेत. पंतप्रधानांनी देखील अशीच भावना व्यक्त केली आणि भारताच्या ऍक्ट ईस्ट धोरणात कंबोडियाच्या महत्वपूर्ण भूमिकेवर भर दिला.
पंतप्रधानांचा उद्या नागपूर दौरा

आंबेडकर जयंती निमित्त पंतप्रधान नरेंद्र मोदी उद्या नागपूरला भेट देणार आहेत. यासंदर्भात पंतप्रधानांनी ट्विटरवरुन माहिती दिली. ‘आंबेडकर जयंतीच्या विशेष प्रसंगी उद्या नागपूरला भेट देणे, ही माझ्यासाठी अतिशय सन्मानाची बाब आहे. डॉ. आंबेडकरांशी जवळीक असणाऱ्या नागपूरमधील दीक्षा भूमीवर मी उद्या प्रार्थना करेन. सर्वसामान्य जनतेच्या आयुष्यात सकारात्मक बदल घडविणाऱ्या काही विकास प्रकल्पांचेही उद्या नागपूरात उद्‌घाटन करण्यात येईल. या विकास प्रकल्पांमध्ये आय.आय.आय.टी., आय.आय.एम. आणि ए.आय.आय.एम.एस. यांचा समावेश असून, कोराडी औष्णिक ऊर्जा स्थानकाचेही उद्या उद्‌घाटन होईल. नागपुरात एका सार्वजनिक सभेलाही मी संबोधित करणार आहे. डिजिधन मेळ्याच्या शिखर समारंभात लकी ग्राहक योजना आणि डिजिधन व्यापार योजनेच्या मेगा ड्रॉ विजेत्यांनाही मी पुरस्कार प्रदान करेन. डॉ.बाबासाहेब आंबेडकर यांच्या स्वप्नातील सबल, समृद्ध आणि समावेशक भारत निर्माण करण्याच्या कामी आम्ही सर्वतोपरी प्रयत्नशील आहोत’, असे पंतप्रधानांनी म्हटले आहे.
भारत आणि बांगलादेश यांच्यात गुंतवणूक प्रोत्साहन आणि संरक्षण करार विषयक जॉईंट इंटरप्रेटेटिव्ह नोट्सला मंत्रिमंडळाची मान्यता

भारत आणि बांगलादेश यांच्यात गुंतवणूक प्रोत्साहन आणि संरक्षण करार विषयक जॉईंट इंटरप्रेटेटिव्ह नोट्स (जे आय एन)ला केंद्रीय मंत्रिमंडळाने मान्यता दिली आहे. भारत आणि बांगलादेश यांच्यात गुंतवणूक प्रोत्साहन आणि संरक्षण विषयक अस्तित्वात असलेल्या कराराच्या अर्थाबाबत, व्याख्येविषयी या जे.आय.एन.मुळे सुस्पष्टता येणार आहे. गुंतवणूकदाराची व्याख्या, गुंतवणुकीची व्याख्या, सर्वात पसंतीचा देश, गुंतवणूकदार आणि दुसरा पक्ष यांच्यातल्या विवादाचा निपटारा यासारख्या अनेक मुद्यांबाबत स्पष्टीकरणात्मक टाचणांचा या जे.आय.एन.मध्ये समावेश राहणार आहे.
रांची येथील हेवी इंजिनिअरिंग कॉर्पोरेशनच्या जमिनीचे झारखंड सरकारकडे हस्तांतरण करण्यास केंद्रीय मंत्रिमंडळाची मंजुरी

रांची येथील हेवी इंडस्ट्रीज कॉर्पोरेशन लिमिटेडकडून( एचईसी) सध्या वापर होत नसलेल्या 675.43 एकर जमिनीचे झारखंड सरकारकडे हस्तांतरण करण्याला तसेच या जमिनीची विक्री करण्याला केंद्रीय मंत्रिमंडळाने मंजुरी दिली आहे. पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत हा निर्णय घेण्यात आला. यामुळे एचईसीला 742.98 कोटी रुपये उभारण्यास मदत मिळणार आहे आणि कर्मचाऱ्‍यांची ग्रॅच्युईटी, भविष्य निर्वाह निधी, रजा भरपाई निधी आणि निवृत्तीपश्चात इतर फायदे आदी देण्यासाठी निधी उपलब्ध होईल. तसेच सरकारकडे, बँकांकडे असलेली थकबाकी आणि इतर देणी चुकवण्यासाठी एचईसीला मदत मिळेल.
अवकाळी पाऊस आणि वादळामुळे गुजरातमधे झालेल्या जीवितहानीबद्दल पंतप्रधानांकडून दु:ख

गुजरातमधल्या विविध भागात अवकाळी पाऊस आणि वादळामुळे झालेल्या जीवितहानीबद्दल पंतप्रधान नरेंद्र मोदी यांनी दु:ख व्यक्त केले आहे. अवकाळी पाऊस आणि वादळामुळे झालेल्या जीवितहानीमुळे दु:ख झाले. या पावसाचा फटका बसलेल्या बाधितांच्या मदतीसाठी सरकार सर्वतोपरी प्रयत्न करत असून, परिस्थितीवर सरकारचे लक्ष आहे, असे त्यांनी म्हटले आहे. गुजरातच्या विविध भागात वादळ आणि अवकाळी पावसात मृत्युमुखी पडलेल्या व्यक्तींच्या नातेवाईकाला, पंतप्रधान राष्ट्रीय मदत निधीतून प्रत्येकी दोन लाख रुपयांची, तर जखमींना प्रत्येकी पन्नास हजार रुपयांची मदत देण्यात येईल.
पंतप्रधान उद्या एनएचआरसीच्या रौप्य महोत्सवी वर्धापन दिन समारंभाला उपस्थित राहणार

पंतप्रधान नरेंद्र मोदी उद्या नवी दिल्लीत राष्ट्रीय मानवी हक्क आयोगाच्या रौप्य महोत्सवी वर्धापन दिन समारंभाला उपस्थित राहणार आहेत. यावेळी पंतप्रधान टपाल तिकिट आणि विशेष पाकिट जारी करतील. तसेच एनएचआरसीच्या संकेतस्थळाची नवीन आवृत्तीचा शुभारंभ ते करतील. हे संकेतस्थळ विशेष गरजा असलेल्या व्यक्तींना वापरायला सुलभ असेल. पंतप्रधान यावेळी उपस्थितांना संबोधित करतील.
नवरात्रीच्या शुभ प्रसंगी पंतप्रधानांकडून  देशवासीयांना शुभेच्छा

पंतप्रधान नरेंद्र मोदी यांनी नवरात्रीच्या शुभ प्रसंगी देशवासीयांना शुभेच्छा दिल्या आहेत. नवरात्रीच्या प्रारंभी मोदीं यांनी शैलपुत्री देवीची प्रार्थना केली आणि देवीच्या कृपेने सुख, आरोग्य आणि सौभाग्य लाभो, अशी कामना केली आहे. ट्विटच्या मालिकेद्वारे पंतप्रधानांनी ट्विट केले आहे की,
सचिवांच्या दोन गटांतर्फे शिक्षण आणि आपत्ती   व्यवस्थापन संदर्भात पंतप्रधानांना कल्पना सादर

शिक्षण आणि आपत्ती व्यवस्थापन संदर्भात सचिवांच्या दोन गटांनी आपल्या कल्पना पंतप्रधान नरेंद्र मोदी यांना सादर केल्या. केंद्रीय मंत्री आणि नीती आयोगाचे अधिकारी यावेळी उपस्थित होते. त्यामुळे या श्रुंखलेतल्या, प्रशासनाशी संबंधित सर्व नऊ संकल्पनांवर सादरीकरण झाले आहे. नव्या कल्पनांचा स्वीकार करण्यासाठी सरकारची भूमिका खुली असल्याचे पंतप्रधानांनी यावेळी सांगितले. समग्र विचार सुरु ठेवून ठोस निष्पत्तीला सर्वोच्च प्राधान्य देण्याचे आवाहन पंतप्रधानांनी, सचिवांना केले. BG / NC
रथ यात्रेनिमित्त पंतप्रधानांनी जनतेला शुभेच्छा दिल्या

पंतप्रधान नरेंद्र मोदी यांनी रथ यात्रे निमित्त आयोजित कार्यक्रमात जनतेला शुभेच्छा दिल्या. ‘रथ यात्रा’ या निमित्त सर्वांना शुभेच्छा ! ते पुढे म्हणाले की, जगन्नाथासमोर हात जोडून सर्वांना आरोग्य, सुख, समाधान मिळावे, यासाठी प्रार्थना केली.
देश आज स्वच्छतेचे नवे अध्याय लिहित आहे : पंतप्रधान

नवी दिल्ली, 18 एप्रिल 2022 लोकसहभागाने देशाच्या विकासाला नवी उर्जा प्रदान केली आहे आणि स्वच्छ भारत अभियान हे त्याचे उत्तम उदाहरण आहे असे पंतप्रधान नरेंद्र मोदी यांनी म्हटले आहे. देशभरात शौचालयांची उभारणी असो, कचऱ्याची विल्हेवाट लावणे असो, ऐतिहासिक वारशाचे जतन असो किंवा स्वच्छताविषयक स्पर्धा असो, या सर्वांच्या माध्यमातून देश आज स्वच्छतेच्या क्षेत्रात नवे अध्याय लिहित आहे असे ते म्हणाले. ट्वीट संदेशात पंतप्रधान म्हणाले; “लोकसहभागामुळे एखाद्या देशाच्या विकासाला कशा प्रकारे नवी उर्जा मिळते याचे स्वच्छ भारत अभियान हे प्रत्यक्ष उदाहरण आहे. शौचालयांची उभारणी असो किंवा कचऱ्याची विल्हेवाट लावणे असो, ऐतिहासिक वारशाचे जतन असो किंवा स्वच्छताविषयक स्पर्धा असो, आज देश स्वच्छतेच्या बाबतीत नवनव्या कथा लिहित आहे.
भारत-नेदरलँड्स शिखर परिषद दूरदृश्य प्रणालीद्वारे संपन्न

पंतप्रधान नरेंद्र मोदी व नेदरलँड्सचे पंतप्रधान मार्क रुटे यांच्यादरम्यात आज एक शिखर परिषद दूरदृश्य प्रणालीच्या माध्यमातून पार पडली. मार्च-2021 मध्ये झालेल्या सार्वत्रिक निवडणुकांनंतर पंतप्रधान मार्क रुटे यांनी भाग घेतलेली ही पहिली उच्चस्तरीय शिखर परिषद आहे. निवडणूकीतील यश मिळवून सलग चौथ्यांदा नेदरलँडच्या पंतप्रधानपदी आल्याबद्दल रुटे यांचे पंतप्रधान नरेंद्र मोदी यांनी अभिनंदन केले भारत आणि नेदरलँड्स या दोन्ही देशांमध्ये, लोकशाही मूल्ये, कायद्याचे राज्य व मानवी मूल्यांवरील विश्वास या एकसमान मूल्यांनी जोपासलेले दृढ आणि स्थिर मैत्रीचे संबध आहेत. या शिखर परिषदेत, दोन्ही नेत्यांनी द्विपक्षीय संबधांच्या विविध पैलूंचा सखोल आढावा घेतला आणि हे संबध वृद्धींगत करत व्यापार व अर्थव्यवस्था, जलनियोजन, कृषी क्षेत्र, स्मार्ट शहरे, विज्ञान व तंत्रज्ञान, आरोग्य आणि अंतराळ या क्षेत्रात विविधांगी संबध दृढ करणे यावर दोन्ही नेत्यांनी विचारविनिमय केला. जलसंबधीत क्षेत्रांमधील धोरणात्मक भागीदारी आणखी दृढ करण्यासाठी ‘जल धोरणात्मक भागीदारी’ स्थापन करण्यावर तसेच मंत्री स्तरावर पाण्यासंबधी संयुक्त कृती गट स्थापण्यावर दोन्ही पंतप्रधानांची सहमती झाली . हवामानबदल , दहशतवादाला प्रतिबंध आणि कोविड महामारी अश्या स्थानिक व जागतिक आव्हानांवर दोन्ही नेत्यांनी विचारविनिमय केला आणि भारत-पॅसिफिक , लवचिक पुरवठा साखळ्या तसेच जागतिक डिजिटल प्रशासन अश्या अनेक नवीन क्षेत्रातील उभरत्या सहकार्याचा लाभ घेण्यावर त्यांची सहमती झाली. आंतरराष्ट्रीय सौर भागीदारी (ISA) ला सहकार्य तसेच आपत्ती निवारणासाठी पायाभूत सुविधा व्यवस्थेसाठी भागीदारी याबद्दल नेदरलँड्सला धन्यवाद दिले. नेदरलँड्सच्या भारत-पॅसिफिक धोरणाचे आणि 2023 मध्ये जी20 राष्ट्रांच्या अध्यक्षपदाविषयी केलेल्या सहयोगाचे पंतप्रधानांनी स्वागत केले. आंतरराष्ट्रीय स्तरावर शांततास स्थैर्य व उत्कर्ष यासाठी नियमाधारित अनेकस्तरीय व्यवस्थेला आपण कटीबद्ध असल्याचा दोन्ही नेत्यांनी पुनरुच्चार केला व मे 2021 मध्ये पोर्तो, पोर्तुगाल येथे भारत- युरोपियन संघ नेत्यांच्या बैठकीच्या यशाबद्दल आशा व्यक्त केली.
पंतप्रधान नरेंद्र मोदी यांचा इस्रायलच्या पंतप्रधानांशी दूरध्वनीद्वारे संवाद

पंतप्रधान नरेंद्र मोदी यांनी आज इस्रायलचे पंतप्रधान बेन्जामिन नेतन्याहू यांच्याशी दूरध्वनीद्वारे संवाद साधला. सध्या सुरु असलेल्या कोविड महामारीबाबत आणि या आरोग्य संकटाला सामोरे जाण्यासाठी आपल्या देशाची रणनीती याविषयी दोन्ही नेत्यांनी चर्चा केली. औषध पुरवठ्याची उपलब्धता वाढवणे, उच्च तंत्रज्ञानाचा कल्पक वापर यासह, या महामारीवर मात करण्यासाठी, भारत आणि इस्रायल यांच्यात संभाव्य सहयोगाच्या शक्यतांचा विचार यावेळी झाला. यासंदर्भात परस्परात ताळमेळ राखण्याच्या दृष्टीने परस्पर संवादावर लक्ष केंद्रित करण्याला या नेत्यांनी सहमती दर्शवली. कोविड-19 महामारी म्हणजे आधुनिक इतिहासाला नवे वळण देणारी महत्वाची घटना असून,संपूर्ण मानव जगताच्या कल्याणासाठी नवी जागतिक संकल्पना निर्माण करण्याची संधी यामुळे प्राप्त होत आहे, या पंतप्रधान नरेंद्र मोदी यांच्या दृष्टीकोनाशी नेत्यनाहू यांनी सहमती दर्शवली.